ועדת הכנסת, כנסת 19, פרוטוקול מספר 124, 2014-11-03 10:45

יריב לוין: רבותי, אני פותח את הישיבה.

יריב לוין: יש לנו היום סדר-יום עמוס.

יריב לוין: לבקשתו של חבר הכנסת אבישי ברוורמן, יושב-ראש ועדת הכלכלה, אני אאפשר לו להקדים ולהתייחס לסוגיה של קביעת ועדות לדיון בהצעת חוק לצמצום השימוש בשקיות נשיאה חד-פעמיות, התשע"ד-2014 (פ/894), אבל אחרי דבריו אנחנו נעבור מייד לרביזיות בנושא של מה שמכונה חוק מע"מ 0.

יריב לוין: ואחר-כך אנחנו נמשיך בסדר היום על-פי הסדר.

יריב לוין: בבקשה.

אבישי ברוורמן: אני מודה לך, אדוני היושב-ראש, יש לי דיון בנושא ערד בוועדה.

אבישי ברוורמן: אני רוצה לומר דבר מאד פשוט.

אבישי ברוורמן: אני מגיע לכאן מפעם לפעם ואני מסתכל מה באמת רוח הדברים הפוליטית.

אבישי ברוורמן: מה שקובע זה הפוליטיקה.

אבישי ברוורמן: ולכן אני רוצה לספר כאן בצורה הכי פשוטה – פנה אליי השר עמיר פרץ, שהוא השר להגנת הסביבה, שהוא רוצה להעביר את החוק בנושא האריזות לוועדת הכלכלה.

אבישי ברוורמן: היועצת המשפטית, אתי בנדלר, נמצאת פה.

אבישי ברוורמן: הנושא הזה נדון בעבר בוועדת הכלכלה ואמרתי: כמובן, נשמח לעשות את זה כשזה יגיע.

אבישי ברוורמן: השר פרץ אמר: אני רוצה את זה בוועדת הכלכלה.

אבישי ברוורמן: יפה.

אבישי ברוורמן: עכשיו מתברר לי שמאחורי הקלעים יש סיכום שזה יילך לוועדת הגנת הסביבה.

אבישי ברוורמן: אני לא משחק יותר במשחק הזה.

אבישי ברוורמן: אני לא בא בשביל לתת את הנימוקים המשפטיים.

אבישי ברוורמן: ואני יודע שבסופו של דבר מה שקורה פה, מרימים את הידיים מי שרוצה ולכן, מבחינתי, קחו את זה לאן שאתם רוצים.

אבישי ברוורמן: עורכת הדין בנדלר יכולה להגיד שכל הנימוקים היורידיים העקרוניים קיימים.

אבישי ברוורמן: התחילו להתווכח אבל זה לא משנה.

אבישי ברוורמן: לכן, מה שמקובל מבחינת הרמת הידיים, תעשו כרצונכם.

אבישי ברוורמן: אני הולך לדון בערד.

אבישי ברוורמן: תודה רבה.

יריב לוין: תודה רבה.

<דלית דרור: אם אתה מרשה לי, מאחר ונאמרו דברים בשם השר פרץ, אני היועצת המשפטית של המשרד להגנת הסביבה.

<דלית דרור: העמדה שהוא ביקש ממני לומר היא שהוועדה תחליט.

<דלית דרור: אין לו עמדה דווקא כלכלה.

יריב לוין: רבותי, אנחנו נדון בזה.

יריב לוין: אני רק רוצה לעשות את הדברים כפי סדרם.

יריב לוין: ביקש ממני חבר הכנסת ברוורמן בקשה אישית בגלל שהוא צריך לצאת וחשבתי שנכון להיענות לה.

יריב לוין: אבל אני מכאן עובר לסדר הדברים כפי שהם אמורים להיות.

יריב לוין: אני עובר תחילה לרביזיות על החלטתנו לעניין הטענות – ההחלטות שהתקבלו בעניין טענות נושא חדש לגבי הצעת חוק מס ערך מוסף (הטבה במס בעסקה לרכישת דירת מגורים מוטבת), התשע"ד-2014, (מ/876).

יריב לוין: הרביזיות הוגשו על-ידי חברי הכנסת גפני ומיכאלי.

יריב לוין: אני אראה את חבר הכנסת מקלב כמי שבא בנעליו של חבר הכנסת גפני ושותפו לרביזיה.

יריב לוין: ולכן אני אאפשר לשניכם לנמק את הרביזיות.

יריב לוין: בבקשה, מי שרוצה להתחיל – חבר הכנסת מיכאלי, בבקשה.

אברהם מיכאלי: אני מכבד את חברי.

יצחק וקנין: אנחנו כבר אמרנו את זה בישיבה הקודמת.

יצחק וקנין: גם אני נכחתי בישיבה הקודמת וגם אמרתי שלדעתי כל הנושאים שהצגנו כאן הם באמת נושאים חדשים.

יצחק וקנין: זה לא איזה דבר שהיה בתוך הישיבות.

יצחק וקנין: נכון שהיו דיונים מאד אינטנסיביים בנושא של מע"מ 0.

יצחק וקנין: זה לא דבר שאנחנו מסתירים אותו, אבל להערכתי בנושאים שאנחנו העלינו לא היה דיון.

יצחק וקנין: כמעט ולא היה דיון מעמיק.

יצחק וקנין: לכן אנחנו חושבים שהם נושאים חדשים וגם אז טענו את זה.

יצחק וקנין: אנחנו מכירים את המציאות של הרמת הידיים.

יצחק וקנין: אמרנו לאורך כל החקיקה שהחוק הזה הוא חוק מפלה.

יצחק וקנין: אין לו מקום בחקיקה הישראלית.

יצחק וקנין: בסופו של דבר, בגלל הדבר הזה אני אומר לכם שלא תהיה שום בשורה עם מע"מ 0.

יצחק וקנין: זהו חוק שהוא מעוות כולו, מתחילתו ועד סופו.

יצחק וקנין: הוא מפלה בין אוכלוסיות שונות.

יצחק וקנין: יכול להיות שזה טוב היום למפלגות מסוימות, אבל אני אומר שיש פה גלגל שחוזר ויחזור על כולנו.

יצחק וקנין: אני אומר את זה באחריות מלאה.

יצחק וקנין: ההפליה של הציבור החרדי והציבור הערבי תחזור אליכם בצורה הקשה ביותר.

יצחק וקנין: וההוכחה לכך היא שמע"מ 0 לא תהיה לו שום השפעה על רכישת הבתים במדינת ישראל.

יריב לוין: תודה.

יריב לוין: חבר הכנסת מקלב, בבקשה.

אורי מקלב: תודה רבה לך, אדוני היושב-ראש, חברי חברי הכנסת, חבר הכנסת וקנין לא הרחיב בנושאים החדשים אבל יש כאן נושאים חדשים מובהקים כמו החזקה משותפת בין בני זוג שאנחנו רוצים לתת לשניהם זכאות לקבל את הפטור ממע"מ, וזה יוצר בעיות רבות.

אורי מקלב: הנושא של נכים – רק 100% ולא 75%, שזה יוצר בעיה קשה מאד.

אורי מקלב: אדם משתחרר מצה"ל בגלל הנכות שלו, אבל נקבעו לו 75% נכות והוא לא יזכה בהטבה הזאת על אף שצה"ל פטר אותו מהצבא והוא לא ייחשב כאחד שלא שירת בצבא.

אורי מקלב: ממילא הוא גם לא יוכל להיכלל בהטבה הזאת.

אורי מקלב: אבל אנחנו רוצים להגיד בענייני דיומא שהפערים שהיו בין אברהם לנח בפרשת השבוע, שאברהם נחשב כצדיק ונח לא נחשב כצדיק – המבול מתייחס אליו בגלל סיבה אחת:

אורי מקלב: לאברהם היה אכפת מהבעיות של הדור והחטאים של הדור ונח התייחס לזה באדישות.

אורי מקלב: הוא התעסק רק בצדקתו.

אורי מקלב: אנחנו נותנים עוד הזדמנות ועוד הזדמנות, ואנחנו לא בוחלים.

אורי מקלב: אנחנו הרי עתידים לתת את הדין על החוק הרע הזה, על החוק שגורם להפליה.

אורי מקלב: החוק הזה כבר עכשיו גרם לייקור הדירות.

אורי מקלב: הוא לא נותן את הפתרון.

אורי מקלב: אנחנו נותנים הזדמנות ועוד הזדמנות לכל אחד ואחד וכמובן, לאלה שמציעים את החוק, מדוע אתם עושים את זה.

אורי מקלב: אנחנו נמצאים היום שלושת רבעי שנה לאחר הרעיון של הגשת החוק והצעת החוק.

אורי מקלב: היא לא רלוונטית.

אורי מקלב: גם אם יש מי שחושב מקצועית – אנחנו לא מכירים מישהו שחושב מקצועית, רק פוליטית – אבל גם אם יש מישהו חשב פעם מקצועית ופוליטית שהחוק הזה יש לו מטרה והוא באמת יגיע לכך, להוזלת הדירות, לתת אפשרות לזוגות הצעירים לרכוש את הדירות, היום מוכח לעיני כל ישראל שהוא חטא למטרה.

אורי מקלב: העיכוב בהצעת החוק גרם לכך שהחוק כבר איבד מהרלוונטיות שלו.

אורי מקלב: הוא כבר לא רלוונטי מכיוון שמחירי הדירות עלו, בגלל שיש ביקושים גדולים.

אורי מקלב: יהיה קשה לאזן את שוק הנדל"ן.

אורי מקלב: מה שקורה בשוק הנדל"ן כולנו יודעים.

אורי מקלב: כולנו מרגישים.

אורי מקלב: כולנו יודעים איך שעצם הצעת החוק כבר ייקר את הכל.

אורי מקלב: זה לא ייתן שום דבר, שום מענה ושום עזרה לכל אלה שירצו.

אורי מקלב: ולכן, גם היום נחזיר את החוק חזרה.

אורי מקלב: למה היום מתעקשים?

אורי מקלב: על מי סומכים היום?

אורי מקלב: זה שמציע את החוק, על מי הוא סומך?

אורי מקלב: איזו סמכות יש לו, גם סמכות מקצועית, גם סמכות כלכלית?

אורי מקלב: על מה הוא מסתמך כשהוא ממשיך ומחוקק את החוק הזה?

אורי מקלב: כולם טוענים שהם יודעים שהחוק הזה לא יביא ולא יטיב את המצב, אז למה היום אנחנו שוב חוזרים על הדברים?

אורי מקלב: אנחנו עושים שוב הצבעה ושוב הצבעה ועל כל הצבעה והצבעה אנחנו אומרים: טעיתם, טעינו אם אנחנו נצביע.

אורי מקלב: לכן אנחנו מבקשים רביזיה כדי לקבל את כל הצעות החוק האלה כנושאים חדשים.

אורי מקלב: ממילא החוק הזה בתקווה שהוא לא יחוקק בכלל.

יריב לוין: תודה רבה.

יריב לוין: רבותי, אני עובר להצבעה על הרביזיות כסדרן.

יריב לוין: אני מזכיר שכל ההחלטות שהתקבלו היו לקבוע שהנושאים אינם נושאים חדשים, למעט שני סעיפים, סעיפים ד' ו-ה' שהוסרו על-ידי יושב-ראש ועדת הכספים ולכן הם גם לא מובאים בפנינו.

יריב לוין: לפיכך, מי שמצביע בעד הרביזיה הוא בעד לפתוח את ההחלטה שאין מדובר בנושא חדש, ומי שמצביע נגד פירושו שהוא עומד על כך שההחלטה שאין מדובר בנושא חדש תעמוד בתוקפה וועדת הכספים תוכל לדון בה.

יריב לוין: הסעיף הראשון – קביעת הצעת החוק כהוראת שעה (שם הצעת החוק וסעיפים 35 ו-36ב).

יריב לוין: הצבעה מס' 1 בעד הרביזיה – 3 נגד – 9 נמנעים – אין הרביזיה נדחתה.

יריב לוין: 3 בעד, 9 נגד, אין נמנעים.

יריב לוין: לפיכך הרביזיה נדחתה.

יריב לוין: אני עובר לנושא השני: שטח דירה (סעיף 1, בהגדרה "דירת מגורים מוטבת – פסקה (1)).

יריב לוין: הצבעה מס' 2 בעד הרביזיה – 3 נגד – 9 נמנעים – אין הרביזיה נדחתה.

יריב לוין: 3 בעד, 9 נגד, אין נמנעים.

יריב לוין: לפיכך הרביזיה נדחתה.

יריב לוין: ג.

יריב לוין: היתר בנייה (סעיף 1, בהגדרה "דירת מגורים מוטבת – פסקה (5)).

יריב לוין: הצבעה מס' 3 בעד הרביזיה – 3 נגד – 9 נמנעים – אין הרביזיה נדחתה.

יריב לוין: 3 בעד, 9 נגד, נמנעים אין.

יריב לוין: הרביזיה נדחתה.

יריב לוין: אני עובר לסעיף ו.

יריב לוין: בעלות על דירה כתנאי לרוכש זכאי (סעיף 1, בהגדרה "רוכש זכאי" – פסקה 3)).

יריב לוין: הצבעה מס' 4 בעד הרביזיה – 3 נגד – 9 נמנעים – אין הרביזיה נדחתה.

יריב לוין: 3 בעד, 9 נגד, נמנעים אין.

יריב לוין: הרביזיה נדחתה.

יריב לוין: ז.

יריב לוין: ביצוע עסקאות לרכישת דירה כתנאי לרוכש זכאי (סעיף 1 בהגדרה "רוכש זכאי" – פסקה (4)).

יריב לוין: הצבעה מס' 5 בעד הרביזיה – 3 נגד – 9 נמנעים – אין הרביזיה נדחתה.

יריב לוין: 3 בעד, 9 נגד, נמנעים אין.

יריב לוין: הרביזיה נדחתה.

יריב לוין: סעיף ח.

יריב לוין: מימוש זכות כתנאי לרוכש זכאי (סעיף 1 בהגדרה "רוכש זכאי" – פסקה (5)).

יריב לוין: הצבעה מס' 6 בעד הרביזיה – 3 נגד – 9 נמנעים – אין הרביזיה נדחתה.

יריב לוין: 3 בעד, 9 נגד, נמנעים אין.

יריב לוין: סעיף ט.

יריב לוין: שירות של פחות מ-12 חודשים של נכה צה"ל (סעיף 1, בהגדרה "רוכש מוטב" – פסקה (2)(ז)).

יריב לוין: הצבעה מס' 7 בעד הרביזיה – 3 נגד – 10 נמנעים – אין הרביזיה נדחתה.

יריב לוין: 3 נגד, 10 בעד, נמנעים אין.

יריב לוין: לפיכך הרביזיה נדחתה.

יריב לוין: סעיף י.

יריב לוין: צירוף מסמכים להוכחת פרטים (סעיף 4(ב)(1) ו-(2)).

יריב לוין: הצבעה מס' 8 בעד הרביזיה – 3 נגד – 10 נמנעים – אין הרביזיה נדחתה.

יריב לוין: 3 בעד, 10 נגד, נמנעים אין.

יריב לוין: הרביזיה נדחתה.

יריב לוין: סעיף יא.

יריב לוין: שמיעת טענות (סעיף 5(א) ו-(ב).

יריב לוין: הצבעה מס' 9 בעד הרביזיה – 3 נגד – 10 נמנעים – אין הרביזיה נדחתה.

יריב לוין: 3 בעד, 10 נגד, נמנעים אין.

יריב לוין: סעיף יב.

יריב לוין: הצמדות נוספות (סעיף 9).

יריב לוין: מי בעד הרביזיה.

יריב לוין: הצבעה מס' 10 בעד הרביזיה – 2 נגד – 10 נמנעים – אין הרביזיה נדחתה.

יריב לוין: 2 בעד, נגד 10, נמנעים אין.

יריב לוין: יג.

יריב לוין: נתונים שדווחו למנהל (סעיף 10, בהגדרה "נתוני המנהל".

יריב לוין: מי בעד?

יריב לוין: הצבעה מס' 11 בעד הרביזיה – 2 נגד – 10 נמנעים – אין הרביזיה נדחתה.

יריב לוין: בעד 2, נגד 10.

יריב לוין: הרביזיה נדחתה.

יריב לוין: סעיף יד.

יריב לוין: שנת שיווק מגרשים.

יריב לוין: (סעיף 11(ב)(2)(א)).

יריב לוין: הצבעה מס' 12 בעד הרביזיה – 2 נגד – 10 נמנעים – אין הרביזיה נדחתה.

יריב לוין: בעד 2, נגד 9, נמנעים אין.

יריב לוין: הרביזיה נדחתה.

יריב לוין: סעיף טו.

יריב לוין: פרק זמן לפרסום ערך למטר מרובע דירתי (סעיף 12(ב)).

יריב לוין: הצבעה מס' 13 בעד הרביזיה – 2 נגד – 9 נמנעים – אין הרביזיה נדחתה.

יריב לוין: בעד 2, נגד 9, נמנעים אין.

יריב לוין: טז.

יריב לוין: הגדרת עשירון.

יריב לוין: (סעיף 13(א)).

יריב לוין: הצבעה מס' 14 בעד הרביזיה – 2 נגד – 9 נמנעים – אין הרביזיה נדחתה.

יריב לוין: בעד 2, נגד 9, נמנעים אין.

יריב לוין: סעיף יז.

יריב לוין: אישור ועדת הכספים (סעיפים 13(ו), 29(ה), 34(א) ו-38).

יריב לוין: הצבעה מס' 15 בעד הרביזיה – 2 נגד – 9 נמנעים – אין הרביזיה נדחתה.

יריב לוין: בעד הרביזיה 2, נגד הרביזיה 9, נמנעים אין.

יריב לוין: הרביזיה נדחתה.

יריב לוין: יח.

יריב לוין: שנות מאסר ויסוד נפשי (סעיף 16).

יריב לוין: הצבעה מס' 16 בעד הרביזיה – 2 נגד – 9 נמנעים – אין הרביזיה נדחתה.

יריב לוין: בעד 2, נגד 9, נמנעים אין.

יריב לוין: הרביזיה נדחתה.

יריב לוין: יט.

יריב לוין: הארכת זכות טיעון.

יריב לוין: (סעיף 19).

יריב לוין: הצבעה מס' 17 בעד הרביזיה – 2 נגד – 9 נמנעים – אין הרביזיה נדחתה.

יריב לוין: בעד 2, נגד 9, נמנעים אין.

יריב לוין: הרביזיה נדחתה.

יריב לוין: כ.

יריב לוין: דרישת תשלום.

יריב לוין: (סעיף 28(א).

יריב לוין: הצבעה מס' 18 בעד הרביזיה – 2 נגד – 9 נמנעים – אין הרביזיה נדחתה.

יריב לוין: בעד 2, נגד 9.

יריב לוין: הרביזיה נדחתה.

יריב לוין: כא.

יריב לוין: פרסום פרטים נוספים (סעיף 29(א)(5)).

יריב לוין: הצבעה מס' 19 בעד הרביזיה – 2 נגד – 9 נמנעים – אין הרביזיה נדחתה.

יריב לוין: בעד 2, נגד 9, אין נמנעים.

יריב לוין: הרביזיה נדחתה.

יריב לוין: כב.

יריב לוין: תחילת החוק (סעיף 36).

יריב לוין: הצבעה מס' 20 בעד הרביזיה – 2 נגד – 9 נמנעים – אין הרביזיה נדחתה.

יריב לוין: בעד הרביזיה 2, נגד 9, נמנעים אין.

יריב לוין: הרביזיה נדחתה.

יריב לוין: כג.

יריב לוין: הוראות מעבר לעניין מפרט.

יריב לוין: (סעיף 36א).

יריב לוין: הצבעה מס' 21 בעד הרביזיה – 2 נגד – 9 נמנעים – אין הרביזיה נדחתה.

יריב לוין: בעד הרביזיה 2, נגד 9, נמנעים אין.

יריב לוין: הרביזיה נדחתה.

יריב לוין: כד.

יריב לוין: סייג לתחולה (סעיף 37).

יריב לוין: הצבעה מס' 22 בעד הרביזיה – 2 נגד – 9 נמנעים – אין הרביזיה נדחתה.

יריב לוין: 2 בעד, 9 נגד, נמנעים אין.

יריב לוין: הרביזיה נדחתה.

יריב לוין: לצורך העניין, רביזיה אחת כוללת על כלל ההחלטה.

יריב לוין: מי בעד הרביזיה הזאת?

יריב לוין: הצבעה מס' 23 בעד הרביזיה – 2 נגד – 9 נמנעים – אין הרביזיה נדחתה.

יריב לוין: 2 בעד, נגד 9, נמנעים אין.

יריב לוין: לפיכך כל הרביזיות נדחו וההחלטות שנתקבלו בישיבה הקודמת שעסקה בנושא הזה עומדות בתוקפן לעניין נושאים חדשים.

יריב לוין: 2.

יריב לוין: בקשת יושב-ראש ועדת החוק, חוק ומשפט למיזוג הצעות החוק: א.

יריב לוין: הצעת חוק הסיוע המשפטי (תיקון מס' 12) (סיוע משפטי לחושפי מעשי שחיתות, עבירות ופגיעה בטוהר המידות או במינהל התקין במקום עבודתם), התשע"ד-2014 (מ/865).

יריב לוין: ב.

יריב לוין: הצעת חוק הסיוע המשפטי (תיקון מס' 12) (סיוע משפטי לחושפי מעשי שחיתות, עבירות ופגיעה בטוהר המידות או במינהל התקין במקום עבודתם), התשע"ד-2014 (פ/2171/19)

יריב לוין: אני עובר לנושא הבא על סדר היום: בקשת יושב-ראש ועדת החוק, חוק ומשפט למיזוג הצעות החוק: א.

יריב לוין: הצעת חוק הסיוע המשפטי (תיקון מס' 12) (סיוע משפטי לחושפי מעשי שחיתות, עבירות ופגיעה בטוהר המידות או במינהל התקין במקום עבודתם), התשע"ד-2014 (מ/865).

יריב לוין: ב.

יריב לוין: הצעת חוק הסיוע המשפטי (תיקון מס' 12) (סיוע משפטי לחושפי מעשי שחיתות, עבירות ופגיעה בטוהר המידות או במינהל התקין במקום עבודתם), התשע"ד-2014 (פ/2171/19).

יריב לוין: נדמה לי שברור ששני החוקים עוסקים באותו עניין ואני מבין, אדוני היושב-ראש, שאתה מבקש לחבר אותם ולאפשר את מיזוגם על מנת לדון בהם במאוחד ולהביא אותם ביחד לקריאה השנייה והשלישית.

יריב לוין: מי בעד הבקשה הזאת?

יריב לוין: בעד הבקשה למיזוג הצעות החוק – פה אחד

יריב לוין: נמנעים – אין

יריב לוין: בעד הבקשה פה אחד, נגד אין, נמנעים אין.

יריב לוין: לפיכך הבקשה הזו אושרה וההצעות מוזגו.

יריב לוין: 3.

יריב לוין: קביעת ועדות לדיון בהצעות החוק: א.

יריב לוין: הצעת חוק לצמצום השימוש בשקיות נשיאה חד-פעמיות התשע"ה – 2014 ב.

יריב לוין: הצעת חוק שירותי הדת היהודיים (תיקון - ייצוג הולם לנשים במועצות דתיות),התשע"ד-2014.

יריב לוין: ג.

יריב לוין: הצעת חוק הדיור הציבורי (זכויות רכישה) (תיקון - תקופת שהות במקלט לנשים מוכות), התשע"ד-2013

יריב לוין: אני עובר לסעיף 3 – קביעת ועדות לדיון בהצעות החוק: א.

יריב לוין: הצעת החוק לצמצום השימוש בשקיות נשיאה חד-פעמיות, התשע"ה-2014, (מ/894).

יריב לוין: שמענו קודם את הסבריו של יושב-ראש ועדת הכלכלה המבקש להעביר את ההצעה לוועדה בראשותו.

יריב לוין: גברתי, יושבת-ראש ועדת הפנים, בבקשה.

מירי רגב: תודה לך, כבוד היושב-ראש, זה חוק סביבתי ממדרגה ראשונה.

מירי רגב: זה לא חוק צרכני, זה חוק סביבתי שמדבר על זה שאנחנו נמנע זיהום אוויר.

יצחק וקנין: אני מסכים אתך, אבל אל תגידי שזה לא צרכני.

יצחק וקנין: אנחנו נצטרך לשלם כל אחד.

מירי רגב: זה חוק סביבתי.

מירי רגב: זה חוק שעוסק בעיקר בסביבה.

מירי רגב: אין לנו שום כוונה להתעסק בנושאים של ועדת הכלכלה ואני מציעה שוועדת הכלכלה לא תעסוק בנושאים של ועדת הפנים.

מירי רגב: זה חד וחלק אמור להיות בוועדת הפנים והגנת הסביבה.

מירי רגב: גם היועצים המשפטיים מבינים את זה, גם של ועדת הכלכלה וגם של ועדת הפנים.

מירי רגב: ואם הם לא מבינים את זה בוא נשמע את היועצת המשפטית של ועדת הכלכלה ונשמע את היועץ המשפטי של ועדת הפנים והגנת הסביבה.

יריב לוין: אתי, את רוצה להתייחס?

יריב לוין: את לא חייבת.

מירי רגב: אם היא מתייחסת, גם תומר יתייחס.

<אתי בנדלר: אני מניחה שאין טעם שאני אתייחס, אבל אני רק רוצה להעמיד דברים על דיוקם.

<אתי בנדלר: קודם כל, אני יושבת כאן לא בכובעי כיועצת משפטית של ועדת הכלכלה אלא כמייצגת הלשכה המשפטית.

<אתי בנדלר: אני לא מציגה עמדה אישית של אתי בנדלר.

<אתי בנדלר: והעמדה של היועץ המשפטי לכנסת היתה שזה יכול ללכת או לוועדת הכלכלה או לוועדת הפנים, עם העדפה מסוימת לוועדת הכלכלה ואני אסביר עכשיו מדוע.

<אתי בנדלר: אכן, אין ספק שמדובר בחוק שמטרתו היא סביבתית.

<אתי בנדלר: על זה אין חולק.

<אתי בנדלר: הדרכים כדי להשיג את המטרה הזאת הן דרכים כלכליות.

<אתי בנדלר: תמריצים כלכליים כאלה או אחרים.

יריב לוין: עונשים כלכליים.

<אתי בנדלר: עונשים כלכליים, תמריצים כלכליים וככל הנוגע לצרכנים, שוב הטלת היטל על השקיות.

<אתי בנדלר: זאת אומרת, יש אחריות יצרנים עם המנגנון הכלכלי שנקבע בהצעת החוק הזאת, ויש את ההיטל שמוטל על צרכנים לצורך רכישת השקיות האלה.

<אתי בנדלר: שוב, מדובר כאן בסכומים שמחושבים בצורה כלכלית כדי מצד אחד לתמרץ אותם למנוע את רכישת השקיות ומצד שני לא ליצור אנטגוניזם נגד התהליך הזה.

<אתי בנדלר: אני רוצה לומר שהעמדה של היועץ המשפטי, שהצעת החוק הזאת יכולה להגיע או אפשר שהיא תגיע גם לוועדת הפנים, היא בגלל שהשר הממונה על הצעת החוק – תתקני אותי, ארבל, אם אני טועה – הוא השר להגנת הסביבה.

<אתי בנדלר: דא עקא, שבמשך השנים ועדת הכלכלה דנה בחוקים שהשר הממונה עליהם הוא השר להגנת הסביבה.

<אתי בנדלר: וכך, חוק הפיקדון נחקק בוועדת הכלכלה.

<אתי בנדלר: החוק להסדרת הטיפול באריזות – גם זה סוג של אריזות עם מנגנונים כלכליים – נחקק בוועדת הכלכלה.

<אתי בנדלר: חוק לטיפול סביבתי בציוד חשמלי ואלקטרוני וסוללות נחקק בוועדת הכלכלה.

<אתי בנדלר: נכון, בכל החוקים האלה בסופו של דבר יש להם מטרה סביבתית.

<אתי בנדלר: לכן להגיד שזה לא קשור לוועדת הכלכלה - - -

מירי רגב: תכף ניתן לתומר לענות, אבל משום שאת אמרת שהחוק הזה מטרתו העיקרית היא מטרה סביבתית, היא הנותנת.

מירי רגב: את כל שאר הדברים נחמד שהעלית לנו כחלק מסקירה היסטורית.

מירי רגב: זה יפה אבל זה לא רלוונטי לחוק הזה.

מירי רגב: תומר, בבקשה.

<תומר רוזנר: אני אוסיף לדברי יושבת-ראש הוועדה.

<תומר רוזנר: מנגנונים כלכליים בחוקים סביבתיים הם מנגנונים מקובלים.

<תומר רוזנר: הם נדונים כדבר שבשגרה בוועדת הפנים, כמו למשל המנגנון שהוא הקרוב ביותר למנגנון שמוצע כאן, המנגנון של היטל הטמנה.

<תומר רוזנר: הוא נדון בוועדת הפנים.

<תומר רוזנר: חוק איסוף ופינוי פסולת למחזור נדון בוועדת הפנים.

<תומר רוזנר: אכן, היו חוקים שעסקו בנושאים דומים גם בוועדת הכלכלה, אך זה לא משנה את החלוקה לפי תקנון הכנסת.

<תומר רוזנר: כפי שהבהירה המשנה ליועץ המשפטי לכנסת, ההחלטה יכולה להיות פה ויכולה להיות פה.

<תומר רוזנר: אני חושב שהוועדה צריכה להחליט.

יריב לוין: רבותי, קודם כל אני מודה על הדיון הזה.

יריב לוין: הוא מוכיח את מה שאני טוען כל הזמן, שכל מה שקורה בבית המשפט העליון זה רק פוליטי ובכלל לא עניין משפטי.

יריב לוין: כל אחד יכול להציג את זה מהזווית שלו וזה רק עניין של השקפת עולם ולפעמים גם אינטרסים, ולא מעבר לזה.

יריב לוין: רק בשביל זה היה שווה לקיים את הדיון.

יצחק וקנין: מעניין אם ברוורמן היה בקואליציה הייתם אומרים את אותו הדבר.

מירי רגב: כשהוא יהיה נדבר, אבל בינתיים הוא באופוזיציה.

יריב לוין: אני אגיד לך את האמת, עוד יבואו ימים שהנושא הזה יעמוד למבחן.

יריב לוין: רבותי, אני עובר להצבעה – מי בעד ההצעה להעביר את הצעת החוק לדיון בוועדת הפנים והגנת הסביבה?

יריב לוין: בעד ההצעה – 10

יריב לוין: נמנעים – אין

יריב לוין: בעד ההצעה 10, אין נגד ואין נמנעים.

יריב לוין: לפיכך הוחלט פה אחד להעביר את הנושא לוועדת הפנים והגנת הסביבה.

יריב לוין: אני עובר לנושא השני: הצעת חוק שירותי הדת היהודיים (תיקון – ייצוג הולם לנשים במועצות דתיות), התשע"ד-2014, של חברת הכנסת עליזה לביא וקבוצת חברי הכנסת.

יריב לוין: (פ/2406/19).

יריב לוין: אני מבין שכאן יש הבנה שהנושא יעבור לוועדת הפנים והגנת הסביבה.

יריב לוין: לפיכך, אם אין הערות או התייחסויות אחרות אני מעמיד את זה להצבעה.

יריב לוין: בעד ההצעה – פה אחד

יריב לוין: נמנעים – אין

יריב לוין: בעד פה אחד.

יריב לוין: נגד אין, נמנעים אין.

יריב לוין: ההצעה אושרה.

יריב לוין: אני עובר לנושא השלישי: הצעת חוק הדיור הציבורי (זכויות רכישה) (תיקון – תקופת שהות במקלט לנשים מוכות), התשע"ד-2013 של חבר הכנסת דוד צור וקבוצת חברי הכנסת, שמספרה 2020/19.

יריב לוין: בשעה טובה, חבר הכנסת צור, לא נגיע ל-2020 עם החוק הזה ובכל זאת נצליח, אני מקווה, להעביר אותו והתנצלותי בפניך.

יריב לוין: כדי לפשר פה בין כולם זאת מלאכה יותר מסובכת מאשר בקדנציה הקודמת.

דוד צור: ראשית, אני ניטרלי.

דוד צור: אין לי בעיה ואני בטוח שזה יקודם כאן או שם.

דוד צור: חבל שזה מתעכב כל כך הרבה זמן.

דוד צור: העלו הצעה שיש ועדה משותפת - - -

יריב לוין: לא, אל תיכנס לזה כי הכל ייתקע.

יריב לוין: תאמין לי, לא יהיה.

יריב לוין: דוד, האמן לי.

יריב לוין: רבותי, רגע, רגע.

יריב לוין: דוד, אני אחסוך את הוויכוח.

יריב לוין: הנושא של חוק הדיור הציבורי ואיפה הוא ידון הוא נושא שנוי במחלוקת קשה מאד.

יריב לוין: לכן, החקיקה שנוגעת לדיור ציבורי כרגע עומדת כאן כי לא מצליחים להגיע להבנות בעיקר בין עבודה ורווחה וכלכלה.

יריב לוין: יש כאן ויכוח גדול.

יריב לוין: אני לא רוצה להיכנס לוויכוח הזה וזאת היתה גם הסיבה שבגללה אי אפשר היה לקדם את ההצעה שלך.

יריב לוין: מאחר שההצעה שלך עוסקת בנגזרת מאד צרה שנוגעת לנושא של מקלטים לנשים מוכות ומאחר שאני לא רוצה לקבל כאן החלטה שמישהו יראה בה משום איזשהו תקדים בוויכוח הזה שיש לגבי הנושא הזה, אני חושב שהדרך היחידה לחלץ את הנושא הזה היא להעביר אותו לוועדה לקידום מעמד האישה.

יריב לוין: ובדרך הזאת, באופן חריג, נוכח העובדה שזה עוסק במקלט לנשים מוכות ומבלי שיש בזה איזושהי אמירה לגבי המקום שבו צריך להיות נדון כל נושא הדיור הציבורי, אנחנו נוכל לחלץ את ההצעה שלך ולא ליצור פה בעיות שלא נוכל לצאת מהן.

<וילמה מאור: אני רוצה להביא את עמדתו של יושב-ראש ועדת העבודה.

יריב לוין: כן, אני יודע.

יריב לוין: הוא גם דיבר אתי.

<וילמה מאור: אני רוצה להבהיר שנושא הנשים במקלט לנשים מוכות נמצא בדיון קבוע בוועדת העבודה והרווחה, בין אם מדובר במענקים, אם מדובר ברווחה של אותן נשים.

<וילמה מאור: לכן, כאשר אנחנו הולכים לעסוק לא בעניין הדיור הציבורי אלא ברווחתן של אותן נשים, זה צריך להיות נדון אצלנו.

יריב לוין: אני עונה לך בצורה ברורה ואני אמרתי את זה גם ליושב-ראש הוועדה.

יריב לוין: אני לא מתווכח על זה.

יריב לוין: אני לא קובע כאן קביעה שיש בה בבחינת תקדים לגבי המקום שבו צריך לעסוק בנושא של מקלט לנשים מוכות, אבל תבינו, וגם הסברתי לחבר הכנסת כץ ונדמה לי שהוא גם לפחות הבין אותי, גם אם לא הסכים אתי, איפה הבעיה.

יריב לוין: אני לא רוצה שהחוק הזה יהיה החוק המדד שלפיו נחתך לאן הולך נושא הדיור הציבורי בוויכוח שיש לנו בוועדת העבודה לבין ועדת הכלכלה.

יריב לוין: כל הנושא הגדול.

יריב לוין: רבותי, רגע.

יריב לוין: אני גם אומר כאן לפרוטוקול שאין בקביעה הזאת כאן משום תקדים לא לעניין של נשים מוכות ולא לעניין של מקלטים ולא לעניין של הדיור הציבורי.

יריב לוין: יש כאן פשוט חוק שנופל קורבן לוויכוח הזה כבר תקופה ארוכה מאד, שעוסק בעניין בגזרה מסוימת.

יריב לוין: אני לא חושב שנכון על גב החוק הזה לקבל את ההכרעה הזאת.

יריב לוין: ניסיתי וקיוויתי ואני שמח על הוויכוח הזה כי רואה חבר הכנסת צור שלא סתם התעכבתי עם העניין הזה אלא שבאמת יש כאן בעיה אמיתית.

יריב לוין: לצערי הרב, לא הצלחתי להביא את ראשי הוועדות לאיזושהי הבנה והתוצאה היא שכל המערכת של החקיקה הזאת מתעכבת.

יריב לוין: אני חושב שאת החוק הזה אפשר לחלץ ואין שום סיבה שהוא יתעכב, מבלי שיש בזה תקדים לאיזשהו כיוון ולאיזשהו גורם.

יריב לוין: מאחר שאני חושב שאם אני אעביר אותו לוועדה כזאת או לוועדה אחרת זה יקרין על כל נושא הדיור הציבורי, אני בכוונה רוצה להעביר אותו למקום שאיננו רלוונטי לשאר נושא הדיור הציבורי בשום דרך וזו הוועדה לקידום מעמד האישה, מבלי שיש בזה כדי להוות תקדים מכאן ולהבא לגבי כל מה שקשור למקלטים לנשים מוכות או כל הנושאים מהסוג הזה.

יריב לוין: זה הכל.

יריב לוין: זה כפתרון של דחק למצב הנקודתי שאנחנו נמצאים בו כדי שלא נקבל איזושהי החלטה שתתפרש כקריאת כיוון בוויכוח הגדול שיש על הדיור הציבורי.

יריב לוין: רבותי, מי בעד להעביר את הצעת החוק הזו לוועדה לקידום מעמד האישה?

יריב לוין: בעד ההצעה – 7

יריב לוין: נמנעים – 1

יריב לוין: בעד 7, נגד אין, נמנע אחד.

יריב לוין: לפיכך הוחלט להעביר את ההצעה לוועדה לקידום מעמד האישה.

יריב לוין: [ 4.

יריב לוין: חילופין בוועדה המשותפת של ועדת החוץ והביטחון וועדת החוקה, חוק ומשפט לתקנות מכוח חוק שירות ביטחון (תיקון מס' 18 והוראת שעה), התשע"ב-2012

יריב לוין: אני עובר לנושא הרביעי והאחרון: חילופין בוועדה המשותפת של ועדת החוץ והביטחון וועדת החוקה, חוק ומשפט לתקנות מכוח חוק שירות ביטחון (תיקון מס' 18 והוראת שעה), התשע"ב-2012.

יריב לוין: ביקש יושב-ראש סיעת הליכוד, חבר הכנסת אלקין, להתמנות כחבר בוועדה למקום השייך לסיעת הליכוד ואשר התפנה עם מינויו של חבר הכנסת צחי הנגבי לסגן שר החוץ.

יריב לוין: הבקשה היא, כמובן, טכנית במהותה.

יריב לוין: מי בעד הבקשה הזאת?

יריב לוין: בעד הבקשה – פה אחד

יריב לוין: נמנעים – אין

יריב לוין: בעד פה אחד, נגד אין, נמנעים אין.

יריב לוין: הבקשה אושרה.

יריב לוין: תודה רבה, הישיבה נעולה.